**Adventi Jótékonysági Vásár - a hagyomány folytatódik**

Az ünnepi időszak nyitányaként a Fiatal Családosok Klubja és az EMMI közös szervezésében idén is megrendezésre kerül a Családszervezetek Jótékonysági Adventi Vására december 3-án, advent első vasárnapján, 10.00 és 18.00 között a Millenáris “D” épületében. Hatalmas megtiszteltetés számunkra, hogy az esemény fővédnökségét Herczegh Anita, a köztársasági elnök felesége idén is elvállalta, díszvendégünk pedig Novák Katalin, családügyi államtitkár. Idén is számos civil szervezet, cég és magánszemély csatlakozott a felhíváshoz, amely Magyarországon eddig még példátlan összefogásról tanúskodik. Kézműves, karácsonyi vásár, valódi értékek, családi pillanatok, hangulatos programok, csodálatos művészek a karácsonyi készülődés a jótékonyság nevében. A vásáron különleges kézműves termékek és egyedi ajándékok vásárlására van lehetőség meghitt hangulatban, színes programok kíséretében.

**Egész napos családi szórakozás az ünnep jegyében**

Program 2017. december 3. 10-18 óra között

*10:00 Betlehemes játék – Házas Hétvége Mozgalom, Zenta*

*10:30 Ünnepélyes megnyitó és gyertyagyújtás*

*11:00 Ringató a legkisebbeknek*

*11:45 Iszkiri zenekar koncertje*

*12:45 Családszervezetek vezetőinek köszöntői*

*13:15 Búgócsiga Zenede*

*13:45 Lélekzuhany – gospel kórus fellépése*

*14:15 Tabáni István ünnepi műsora*

*14.30 Csepp Csepel néptáncbemutató és táncház*

*15:30 SZTÁRFELLÉPŐ: Vastag Csaba koncertje*

*16:30 Goldance táncbemutató*

*17:00 Eszter-lánc mesezenekar koncertje*

Kiegészítő programok is várják a családokat, többek között gyermekjóga, interaktív meseszínház, arcfestés, kézműveskedés, táncház, játszóház és egyéb izgalmas program egész nap.

Háziasszony és moderátor: Horváth Lili, Jászai díjas színésznő és Tordai István, műsorvezető.

**Nekik segítünk**: Melletted a helyem- Egyesület a családbarát koraszülött ellátásért

A Fiatal Családosok Klubjának Egyesülete azt a nemes célt tűzte ki az idei évben, hogy a pici koraszülött babákat és családjukat szeretné támogatni.

Melletted a helyem Egyesület elsőként egyesíti hazánkban a koraszülöttek körül tevékenykedő szakorvosokat és nővéreket, továbbá a civileket és az érintett szülőket. Az egyesület céljai között szerepel a koraszülés megelőzése, a csecsemőhalálozás csökkentése, továbbá a koraszülöttek korai fejlesztésen alapuló gondozás szakmai támogatása annak érdekében, hogy az idő előtt érkező gyermekek a lehető legjobb ellátásban részesüljenek, a lehető legtöbb időt töltve szüleikkel, családtagjaikkal. Hazánkban megközelítőleg minden tizedik gyermek koraszülöttként jön a világra – Magyarország ezzel mind uniós viszonylatban, mind pedig a hozzánk hasonló fejlettségi szinten lévő országokhoz képest sereghajtónak számít, annak ellenére, hogy az elmúlt időszakban minden koraszülött intenzív osztályon (PIC) jelentős eszközfejlesztés történt. Ez egyértelműen jelzi, hogy a kiváló eszközök biztosítása önmagában nem elég a koraszülöttek életesélyeinek növeléséhez. A megfelelő odafigyelés, a fejlett eszközparkkal ellátott koraszülött egységek, a családbarát megközelítés és a korai fejlesztésen alapuló gondozás a későbbiekben azonban megtérül, hiszen ezekkel a módszerekkel kerülhetjük el leghatékonyabban a rövid és hosszú távú nehézségeket, illetve a maradandó károsodásokat. Ezen eszközparkok bővítését tűztük ki célul, jótékonysági vásárunk bevételéből pedig olyan eszközök vásárlására és átadására kerül majd sor, mellyel hatékonyan támogatjuk az anyatejes táplálást.

**Családszervezetek II. Jótékonysági Adventi Vására**

Időpont: 2017. december 3. 9:30-18:00

Helyszín: Millenáris D épület